《怀张少参商于》
清代·李念慈

一官贫剧向商于，万里艰难事簿书。直北家音新得否，山南群盗近何如。

秋空剑气张华宅，夜色星文扬子居。稍待西风溪水落，好将佳句付双鱼。

作者简介：清陕西泾阳人，一名念兹，字屺瞻，号劬庵。顺治十五年进士，授直隶河间府推官，改新城、天门知县。后隐居谷口山。好吟咏喜游，足迹几遍天下。有《谷口山房集》。